**ANEXA 1 LA H.C.L. NR /2025**

Nr. ............ / ............ 2025 Municipiul Baia Mare

Nr............../............. 2025 Serviciul de Ajutor Maltez Baia Mare

ACORD DE COOPERARE ÎNCHEIAT ÎN BAZA H.C.L. NR. /2025

I. Părţile

1. Între,

Municipiul Baia Mare, str. Gh. Şincai nr. 37, Baia Mare, judeţ Maramureş, telefon 0262/211001, fax 0262/212332, cod fiscal 3627692, cont RO61 TREZ 24A6 7500 0591 100X deschis la Trezoreria Baia Mare, reprezentată prin Ioan Doru Dăncuș, având funcţia de Primar

Și

Serviciul de Ajutor Maltez Baia Mare, cu sediul în Baia Mare, Progresului nr. 17B, județul Maramureș, cod fiscal 21331295, reprezentată prin doamna Erika László, având funcția de Conducător sucursală

s-a convenit încheierea prezentului Acord de cooperare, cu respectarea următoarelor clauze:

II. Obiectul acordului

**Art. 2** Obiectul prezentului acord îl constituie cooperarea între părţi cu obiectivul creșterii nivelului de siguranță și pregătire a locuitorilor din municipiul Baia Mare în situații de urgență și speciale, prin dezvoltarea programului *”*Prim Răspuns în Comunitate*”* .

**III. Durata acordului**

**Art. 3** Durata prezentului acord începe la data semnării lui de către părți şi se încheie la momentul stingerii tuturor obligațiilor ambelor părți.

IV. Obligaţiile părţilor

Art. 4 Municipiul Baia Mare se obligă:

a) să colaboreze cu Serviciul de Ajutor Maltez Baia Mare, sprijinind realizarea obiectivului menţionat la Art. 2, pe toată durata prezentului Acord de cooperare;

b) să sprijine activitățile care se vor desfășura pentru realizarea obiectivului și să le promoveze pe canalele oficiale și în cadrul evenimentelor locale.

c) să aprobe accesul pe domeniul public al Municipiului Baia Mare pentru echipajele de prim răspuns ale Serviciului de Ajutor Maltez Baia Mare;

d) să aprobe accesul cu mijloace de intervenție pe două roți ( bicicletă, scuter sau trotinetă electrică) în zonele aglomerate, parcuri etc.unde se vor desfășura activitățile de patrulare preventivă sau de asigurare a serviciilor de prim ajutor sau asistență medicală la evenimente publice sau competiții sportive;

e) să asigure, în limita disponibilității, accesul la spații necesare pentru desfășurarea în condiții optime a activităților educaționale de instruire și pregătire în domeniul primului ajutor de bază și a situațiilor de urgență;

**Art. 5** Serviciul de Ajutor Maltez Baia Mare **se obligă**:

1. să colaboreze cu Municipiul Baia Mare, sprijinind realizarea obiectivului menţionat la Art. 2, pe toată durata prezentului Acord de cooperare;
2. să desfășoare activități de patrulare preventivă (cu mijloace de intervenție pe două roți – bicicletă, scuter sau trotinetă electrică) în zone aglomerate ale municipiului (parcuri etc.)pentru a veghea la siguranța comunității băimărene și pentru a interveni rapid, eficient și cu profesionalism în cazul apariției unor situații de urgență cu caracter medical;
3. să asigure servicii de prim ajutor de urgență sau de asistență medicală prin prezența echipajelor de prim răspuns de urgență în cadrul evenimentelor publice sau competițiilor sportive organizate de către sau sub egida Municipiului Baia Mare;
4. să organizeze cursurile ”Metode și tehnici de acordare a Primului Ajutor de Bază” și ”Comportamente responsabile în situații de urgență și reziliență la dezastre”pentru personalul din cadrul Primăriei Municipiului Baia Mare și a instituțiilor din subordine;
5. să desfășoare în cadrul evenimentelor publice și în instituții de învățământ acțiuni de conștientizare și informare preventivă, precum și sesiuni demonstrative în vederea acordării primului ajutor de urgenţă;
6. să promoveze Municipiul Baia Mare, proiectul de cooperare și activitățile desfășurate în mediul on- line (social media) sau off-line (presă, televiziune etc.).

V. Forţa majoră

**Art. 7** Forţa majoră exonerează de răspundere părţile, în cazul neexecutării parţiale sau totale a obligaţiilor asumate prin prezentul acord. Prin forţă majoră se înţelege un eveniment independent de voinţa părţilor, imprevizibil şi insurmontabil, apărut după încheierea acordului şi care împiedică părţile să execute total sau parţial obligaţiile asumate.

VI. Încetarea acordului

Art. 8 Prezentul acord poate înceta în următoarele situaţii:

a) prin acordul scris şi semnat al ambelor părţi;

b) când realizarea obiectului acordului este evident imposibilă prin intervenţia unui act de autoritate;

c) la expirarea termenului acordului pentru care a fost încheiat;

d) în cazuri excepţionale şi temeinic dovedite, inclusiv cazurile de forţă majoră, Municipiul Baia Mare poate decide să rezilieze Acordul printr-o notificare scrisă;

e) în cazul nerespectării de către Serviciul de Ajutor Maltez Baia Marea prevederilor prezentului Acord, Municipiul Baia Mare poate dispune rezilierea Acordului.

VII. Litigii

**Art. 9** Litigiile care se vor naşte din prezentul acord sau în legătură cu prezentul acord, inclusiv cele referitoare la validitatea, interpretarea, executarea sau desfiinţarea lui vor fi soluţionate pe cale amiabilă, în caz contrar, competenţa de soluţionare revenind instanţelor judecătoreşti.

VIII. Dispoziţii finale

Art. 10 Prezentul acord intră în vigoare la data semnării sale de către părţi.

Prezentul acord s-a încheiat şi semnat în 2 exemplare originale, de egală valoare juridică, câte un exemplar pentru fiecare parte.

**MUNICIPIUL BAIA MARE SERVICIUL DE AJUTOR MALTEZ BAIA MARE**

Reprezentat de: Reprezentat de:

Primarul Municipiului Baia Mare Conducător Sucursală

Ioan Doru Dăncuș László Erika

Direcția Economică

Director executiv

Ec. Carmen Pop

Direcția Juridică, Administrație Publică Locală

Director executiv

Jur. Nicoleta-Ioana Mitre

Direcția Relații Internaționale, Parteneriate Civice și Comunicare

Director executiv

Mihai Cosmin Mesaroș

Serviciul Parteneriate Civice

Șef Serviciu

Jur.Livia Lenghel

Întocmit

Consilier superior

Timea Barbu